EkBass/fiwiki-20250220-pages-articles huggingface dataset:
Tališit

Tališit tai talyšit ovat iranilaista tališin kieltä puhuva kansa. He asuvat Azerbaidžanin tasavallan kaakkoisosassa ja Iranin luoteisosassa. Uskonnoltaan he ovat muslimeja (šiialaisia ja sunnalaisia). Tališit ovat Kaukasian muinaista kantaväestöä, joka on keskiajalta lähtien sulautunut azereihin. 1700-luvun puolivälissä Kaspianmeren lounaisrannikolle muodostui itsenäinen Tališin kaanikunta, jonka pääkaupunkina toimi Lənkəran. Vuonna 1802 kaanikunnasta tuli Venäjän protektoraatti ja vuonna 1828 se liitettiin kokonaan Venäjään. Azerbaidžanissa tališit asuvat Lənkəranin, Lerikin, Astaran ja Masallın piireissä. Azerbaidžanin vuoden 1999 väestönlaskennan mukaan heitä oli 76 800 ja vuoden 2009 väestönlaskennan mukaan 112 000 henkeä. Iranin Gīlānin maakunnassa tališeja arvioidaan olevan noin 100 000. Perinteisiä elinkeinoja ovat maanviljely, karjanhoito ja silkin tuotanto. Asumukset on tasangolla rakennettu puusta ja vuoristossa kivestä. Perinteinen vaatetus on samankaltainen kuin azereilla. Ruokavalio koostuu riisistä, kasviksista ja maitotuotteista. Patriarkaaliseen elämäntapaan kuuluu naapuriapu, verikosto ja vieraanvaraisuus. Suullinen kansanperinne on lainattu pääosin azereilta. ==Lähteet== == Katso myös == * Tališien assimilaatio == Aiheesta muualla == Luokka:Azerbaidžanin etniset ryhmät Luokka:Iranilaiset kansat Luokka:Iranin etniset ryhmät
Lihasrelaksantit

pienoiskuva|Lihasrelaksantteja|alt= Lihasrelaksantit ovat lihaksia lamaavia ja lihasjännitystä alentavia lääkeaineita. Ne jaetaan perifeerisiin lihasrelaksantteihin, jotka vaikuttavat hermo-lihasliitokseen ja riittävänä annoksena halvaannuttavat lihaksen täysin, sekä sentraalisiin lihasrelaksantteihin, joista ainakin osa vaikuttaa keskushermoston hermosolujen pinnassa oleviin inhibitorisiin (ärsytystä estäviin) gaba- reseptoreihin.Koulu M Johdanto neurofarmakologiaan, neurotransmissio, s. 188, kirjassa Koulu M, Tuomisto J. Farmakologia ja toksikologia, Kustannus Oy Medicina, Kuopio 2007. ISBN 978-951-97316-2-9, verkossa http://www.medicina.fi == Sentraaliset lihasrelaksantit == Sentraaliset lihasrelaksantit ovat huonosti määriteltävissä oleva lääkeaineryhmä, joita on käytetty lihasjännityksen ja lihaskouristusten hoitoon mm. selän lihaskivuissa. Niiden vaikutus perustunee ainakin osittain sedatiiviseen eli rauhoittavaan vaikutukseen. Selkäsärkyyn käytetään etenkin titsanidiinia, joka salpaa aivojen kipureseptoreitaTizanidine. Dec 28, 2018. https://www.drugs.com/tizanidine.html ja vähentää luurankolihasten kramppeja ja tahdosta riippumatonta jännitystä.Pakkausseloste: Tietoa käyttäjälle, Sirdalud 2 mg tabletti ja Sirdalud 4 mg tabletti. http://spc.nam.fi/indox/nam/html/nam/humpil/3/874363.pdf Myös ahdistuneisuuslääkkeenä käytettävä diatsepaami on sentraalinen lihasrelaksantti. == Perifeeriset lihasrelaksantit == Hermo-lihasliitoksen salpaajat ovat tärkeä lääkeaineryhmä anestesiologiassa. Esimerkiksi vatsaontelon leikkauksien ajaksi on tärkeä saada lihastoiminta ja refleksit pois. Tähän käytettiin alkujaan kurarea. === Depolarisoivat lihasrelaksantit === Anestesian aloitukseen ja intubointiin nopeavaikutteinen depolarisoiva suksametoni.Olkkola KT. Perifeeriset lihasrelaksantit, s. 215–224 kirjassa Koulu M, Tuomisto J. Farmakologia ja toksikologia, Kustannus Oy Medicina, Kuopio 2007. ISBN 978-951-97316-2-9, verkossa http://www.medicina.fi === Ei- depolarisoivat lihasrelaksantit === Nykyään on käytössä kuraren sukuisia synteettisiä aineita kuten atrakuuri ja mivakuuri, sekä steroidirakenteisia aineita kuten pankuroni, rokuroni ja vekuroni. == Lähteet == * === Viitteet === == Aiheesta muualla == * Luokka:Seulonnan keskeiset artikkelit
FNFL L’Aconit

FNFL L’Aconit () (viirinumerot K58 ja J1095) oli Vapaan Ranskan laivaston Flower-luokan korvetti, joka oli Britannian kuninkaallisen laivaston lainaama valmistumassa ollut HMS Aconite. Se suojasi Toisessa maailmansodassa kuuttatoista saattuetta ja oli merellä 728 päivää. Alus palkittiin kahdella korkealla kunniamerkillä, Croix de la Libération ja Croix de Guerre. == Valmistus == Alus tilattiin 21. syyskuuta 1939 Troonista Ailsa Shipbuilding Companylta, missä köli laskettiin 25. maaliskuuta 1940. Alus laskettiin vesille 31. maaliskuuta 1941 ja valmistui vielä samana vuonna 23. heinäkuuta.Friedman, 2008, s. 341 == Palvelus == Alus otettiin palvelukseen 19. heinäkuuta 1941 päällikkönään Jean Levasseur. Alus liitettiin Vapaan Ranskan laivastoon 23. heinäkuuta ja aloitti 17. elokuuta palveluksensa Clydeen sijoitetussa saattajaosastossa. Lokakuussa alus siirrettiin Newfoundlandin saattoryhmään. Alus suojasi Pohjois-Atlantilla kulkeneita saattueita ja osallistui 10.–27. joulukuuta 1941 operaatioihin Saint-Pierre ja Miquelonissa. Kolmen muun Vapaan Ranskan laivaston korvetin kanssa se liitettiin 1942 saattajaryhmä B3:een, johon se kuului Atlantin taisteluiden loppuun. Huollettavana alus oli 1.–12. huhtikuuta 1943 Glasgow’ssa. Kenraali Charles de Gaulle saapui alukselle 21. huhtikuuta Greenockissa ja palkitsi korvetin päällikköineen Croix de la Libération -kunniamerkillä. Alus oli modernisoitavana 1. syyskuuta – 10. lokakuuta, ja sen aikana aluksen päälliköksi vaihtui Le Miller. Vuoden 1944 alun alus oli Casablancassa ja Gibraltarilla. Se suojasi 5. kesäkuuta saattueen U-3 Torbaysta Ranskaan, jolloin se joutui ilmahyökkäykseen. Normandian maihinnousun aikana alus kuului 108. saattajaryhmään FNFL Aventuren, FNFL Escarmouchen ja FNFL Renonculen kanssa. L’Aconit ampui viimeisen kerran 11. huhtikuuta 1945. Se siirrettiin 18. huhtikuuta telakalle, josta se palasi toukokuussa saattueiden suojaksi Euroopan merisotatoimien päättymiseen 5. kesäkuuta saakka. Ennen palauttamistaan Britannialle 30. huhtikuuta 1947 L’Aconit palveli merisotakouluna. Alus myytiin heinäkuussa nimettynä Terje XI:ksi. Myöhemmin se nimettiin vielä kerran uudelleen Southern Terrieriksi. == Aluksen päälliköt == *Jean Levasseur: heinäkuu 1941 – lokakuu 1943 *Le Miller: lokakuu 1943 – ==Lähteet== * * * * === Viitteet === Luokka:Vapaan Ranskan laivaston Flower- luokan korvetit Luokka:Ailsa Shipbuilding Company
Pietarin televisiotorni

Pietarin televisiotorni on 310 metriä korkea metallinen ristikkotorni Pietarissa Venäjällä. Se on rakennettu vuosina 1956–1962, ja se oli ensimmäinen televisiotorni Neuvostoliitossa. Sitä käytetään radio- ja televisiolähetyksiin. Tornissa on näköalatasanne 191 metrin korkeudessa. Torni sijaitsee Korpisaarella aivan Nevajoen haaran Suuren Nevkan rannalla osoitteessa Ulitsa Akademika Pavlova 3. Lähin metroasema on sinisen linjan Petrogradskaja. Torni on näyttävä maamerkki varsinkin pimeällä, jolloin se on valaistu. == Aiheesta muualla == Luokka:Televisiotornit Luokka:Näkötornit Luokka:Pietarin rakennukset ja rakennelmat
Rafa Jordà

Rafael ”Rafa” Jordà Ruiz de Assin (s. 1. tammikuuta 1984 Santa Perpètua de Mogoda, Barcelonan maakunta, Espanja) on espanjalainen jalkapalloilija, joka pelaa hyökkääjänä Guizhou Renhessä. == Ura == Jordà pelasi juniorivuosinaan Dammissa, Valenciassa ja Numanciassa, joista jälkimmäisessä hän nousi edustusjoukkueeseen asti. Ensiesiintymisensä Espanjan korkeimmalla sarjatasolla Primera Divisiónissa hän teki 6. helmikuuta 2005 ottelussa Getafea vastaan. Debyytti ja sitä seuranneet kaksi ottelua jäivät kuitenkin Jordàn ainoiksi korkeimmalla sarjatasolla yli viiteen vuoteen, sillä Numancia putosi sarjasta kauden päätteeksi. Numanciasta Jordà siirtyi kauden 2007–2008 jälkeen Alicanteen ja edelleen toiseen alicantelaisseuraan Hérculesiin, jossa sai peliaikaa vain Espanjan cupissa. Tammikuussa 2010 hän siirtyi Levanteen, jonka kanssa hän nousi kaudeksi 2010–2011 pääsarjaan. Jordà on pelannut myös alueellisessa Katalonian maajoukkueessa. == Lähteet == == Aiheesta muualla == * Rafa Jordàn sivusto * Rafa Jordàn esittely Levanten sivustolla * Rafa Jordàn tilastot BDFutbol-sivustolla Luokka:Elävät henkilöt Luokka:Espanjalaiset jalkapalloilijat Luokka:Vuonna 1984 syntyneet
Poliittinen teologia

Poliittinen teologia on poliittisen filosofian ja teologian haara, joka tarkastelee uskonnon suhtautumista poliittisiin, yhteiskunnallisiin, taloudellisiin ja kulttuurillisiin asioihin. Termi on etenkin länsimaisten teologien käytössä. Islamin politisointia kutsutaan islamismiksi. Saksalainen Carl Schmitt 1920-luvulla oli ensimmäinen, joka käytti termiä poliittinen teologia. Hänen mukaansa nykyaikainen sekulaari politiikka on alun perin ollut uskonnollista, ja hän halusi tuoda teologian takaisin mukaan politiikkaan. ==Käsitteitä== *Kristillinen anarkismi *Kristillinen kommunismi *Kristillisdemokratia *Kristillinen sosialismi *Kontekstuaalinen teologia *Vapautuksen teologia *Uskonnollinen oikeisto *Uskonnollinen vasemmisto *Social Gospel -aate *Kirkon ja valtion ero *Valtionkirkko *Teokratia *Pasifismi *Sionismi *Islamismi **Šaria **Fiqh ==Lähteet== Luokka:Käytännöllinen teologia Luokka:Poliittinen filosofia Luokka:Uskonto ja politiikka
Henån

Henån on Orustin kunnan keskustaajama Länsi-Ruotsissa, Länsi-Götanmaan läänissä lähellä Göteborgia. Taajamassa oli vuoden 2010 lopussa 1 816 asukasta. Samanniminen Henån-joki virtaa taajaman alueella. ==Väestönkehitys== ==Lähteet== ==Aiheesta muualla== * Orustin kunnan kotisivut Luokka:Ruotsin kuntien keskustaajamat *
Sergei Krjanin

Sergei Mihailovitš Krjanin (; s. 9. helmikuuta 1971 Votkinsk) on venäläinen entinen hiihtäjä. Hän edusti seuratasolla Rosneft Sports Clubia. Krjanin kilpaili maailmancupissa vuosina 1994-2005, mutta ei päässyt kertaakaan kolmen parhaan joukkoon. Hänen paras sijoituksensa MM-kilpailuissa oli kolmas tila, jonka hän sai 50 kilometrin matkalta Lahden kisoista 2001. Krjanin osallistui olympialaisiin kahdesti, vuosina 1998 ja 2002. Hänen paras henkilökohtainen sijoituksensa oli kahdeksas, jonka hän sai 30 kilometriltä Salt Lake Cityn kisoista 2002. Krjanin oli mukana myös maansa viidenneksi sijoittuneessa viestijoukkueessa Naganossa 1998. == Lähteet == Luokka:Venäläiset maastohiihtäjät Luokka:Vuonna 1971 syntyneet Luokka:Elävät henkilöt
Kungshamn

Kungshamn on Sotenäsin kunnan keskustaajama Länsi-Ruotsissa, Länsi-Götanmaan läänissä. Vuoden 2010 lopussa taajamassa oli 2 814 asukasta. ==Väestönkehitys== ==Lähteet== ==Aiheesta muualla== * Kungshamn - Vid Smögen Luokka:Ruotsin kuntien keskustaajamat *
MV Adula

MV Adula oli Royal Dutch Shellin öljytankkeri, joka laskettiin vesille vuonna 1937 Blytheswoodissa. Alus oli yksi yhdeksästä yhtiön tankkerista, jotka muutettiin toisen maailmansodan aikana MAC-alukseksi (). Nämä alukset muodostivat Kuninkaallisen laivaston Rapana-luokan. Alus valmistui maaliskuussa 1937, ja se aloitti öljyn kuljettamisen Royal Dutch / Shell Linen lipun alla. Alus muutettiin Falmouthissa MAC-alukseksi, ja se aloitti muutostöiden jälkeen palveluksen helmikuussa 1944.Chesneau, Roger s. 119 Aluksella ei ollut lentokonehangaaria, ja se kykeni edelleen kuljettamaan myös rahtia, vaikka se palvelikin laivaston aluksena. Aluksella palvellut lentokonehenkilöstö ja huoltohenkilöstö olivat ainoat laivaston miehet. Sodan päätyttyä alus palautettiin alkuperäiseen asuunsa, minkä jälkeen se palveli romuttamiseensa saakka tankkerina. Se romutettiin toukokuussa 1953 Briton Ferryssä.Chesneau, Roger s. 120 == Lähteet == * * === Viitteet === Luokka:Tankkerit Luokka:Kuninkaallisen laivaston MAC-alukset
Mih’ail Mjasnikovitš

Mihail Uladzimiravitš Mjasnikovitš (; , s. 6. toukokuuta 1950 Minskin alueen Njasvižin piirissä Valko-Venäjän SNT:ssa Neuvostoliitossa) on Valko-Venäjän pääministeri. Presidentti Aljaksandr Lukašenka nimitti taloustieteen tohtori Mihail Mjasnikovitšin pääministeriksi tiistaina joulukuun 28. päivänä 2010. Samalla nimitettiin varapääministeri ja uusittiin keskeisten valtioelinten johtoa. Edellisen pääministerin Sjarhei Sidorskin johtama Valko-Venäjän hallitus oli eronnut joulukuun 27. päivänä, runsas viikko joulukuun 19. päivän 2010 presidentinvaalien jälkeen. == Lähteet == == Aiheesta muualla == *Kuka kukin on (Valko-Venäjällä) -verkkosivusto Mjasnikovitšista (who.bdg.by) *Valko-Venäjän Tiedeakatemian sivusto Mjasnikovitšista Luokka:Valkovenäläiset taloustieteilijät Luokka:Valko-Venäjän pääministerit Luokka:Vuonna 1950 syntyneet Luokka:Elävät henkilöt
Munkedal

Munkedal on samannimisen Munkedalin kunnan keskustaajama länsi-Ruotsissa, Länsi-Götanmaan läänissä lähellä Göteborgia. Munkedal sijaitsee noin 25 kilometrin päässä Uddevallasta pohjoiseen. Taajamassa oli vuoden 2010 lopussa 3 718 asukasta. ==Väestönkehitys== ==Lähteet== ==Aiheesta muualla== * Munkedalin kunnan kotisivut Luokka:Ruotsin kuntien keskustaajamat *
MV Acavus

MV Acavus oli vuonna 1934 vesillelaskettu Royal Dutch Shellin öljytankkeri. Alus oli yksi yhdeksästä yhtiön tankkerista, jotka muutettiin toisen maailmansodan aikana MAC-alukseksi (). Nämä alukset muodostivat Kuninkaallisen laivaston Rapana-luokan. == Valmistus == Lontoolainen Anglo Saxon/Shell Petroleum Company tilasi aluksen Workman Clark and Companyltä Belfastista, missä köli laskettiin telakkanumerolla 536. Alus laskettiin vesille 24. marraskuuta 1934 ja valmistui tammikuussa 1935.Lynch 2012 s. 292 == Historia == Alus aloitti öljyn kuljettamisen Royal Dutch / Shell Linen lipun alla. Alus muutettiin Falmouthissa MAC-alukseksi ja aloitti muutostöiden jälkeen palveluksen lokakuussa 1943.Chesneau, Roger s. 119 Aluksella ei ollut lentokonehangaaria ja kykeni edelleen kuljettamaan myös rahtia, vaikka se palvelikin laivaston aluksena. Aluksella palvellut lentokonehenkilöstö ja huoltohenkilöstö olivat ainoat laivaston miehet. Sodan päätyttyä alus palautettiin alkuperäiseen asuunsa, minkä jälkeen se palveli romuttamiseensa saakka tankkerina. Alus nimettiin vuonna 1963 Iacraksi. Se romutettiin vuonna 1963 Italiassa.Chesneau, Roger s. 120 == Lähteet == * * * === Viitteet === Luokka:Tankkerit Luokka:Kuninkaallisen laivaston MAC-alukset
Färgelanda

Färgelanda on samannimisen Färgelandan kunnan keskustaajama Länsi-Ruotsissa, Länsi-Götanmaan läänissä. Vuoden 2010 lopussa taajamassa oli 1 894 asukasta. ==Väestönkehitys== ==Lähteet== ==Aiheesta muualla== * Färgelandan kunnan kotisivut Luokka:Ruotsin kuntien keskustaajamat *
Dietyleenitriamiini

Dietyleenitriamiini (C4H13N3) on alifaattinen amiini. Yhdistettä käytetään liuottimena ja orgaanisessa synteesissä. Dietyleenitriamiinista käytetään myös nimiä bis(2-aminoetyyli)amiini, 3-atsapentaani-1,5-diamiini ja DETA. ==Valmistus== Dietyleenitriamiinia valmistetaan 2-aminoetanolin, etyleenidiamiinin ja urean välisellä reaktiolla. Reaktiotuotteena muodostuu ureajohdannainen, josta vapautuu dietyleenitriamiinia hydrolyysillä.Srivasan Sridhar & Richard G. Carter : "Diamines and Higher Amines, Aliphatic", teoksessa Kirk-Othmer Encyclopedia of Chemical Technology, John Wiley & Sons, New York, 2001. Dietyleenitriamiinia muodostuu myös valmistettaessa etyleenidiamiinia 1,2-dikloorietaanin ja ammoniakin välisellä reaktiolla. Reaktiossa muodostuu muitakin polyamiineja, kuten trietyleenitetramiinia ja tetraetyleenipentamiinia, joiden määrään voidaan vaikuttaa ammoniakin ja 1,2-dikloorietaanin suhteella. Amiinit erotetaan toisistaan haihdutuskiteytyksellä.Karsten Eller, Erhard Henkes, Roland Rossbacher & Hartmut Höke: "Amines, Aliphatic", teoksessa Ullmann's Encyclopedia of Industrial Chemistry, John Wiley & Sons, New York, 2002. ==Käyttö== Dietyleenitriamiinia käytetään kemianteollisuudessa liuottamaan rikkiä, epoksihartseja, polyamidimuoveja ja väriaineita. Lisäksi yhdistettä käytetään suuria määriä paperiteollisuudessa ja öljyteollisuudessa. Dietyleenitriamiinia käytetään myös kelatoivana yhdisteenä, polttoaineena ja saippuoimisaineena ja synteeseissä valmistettaessa ioninvaihtohartseja, vulkanointikemikaaleja ja korroosionestoaineita. ==Turvallisuus== Dietyylitriamiini haihtuu helposti ja huurut ärsyttävät hengityselimiä ja silmiä aiheuttaen yskää ja kirvelyä sekä punoitusta. Yhdiste on emäksinen ja syövyttää ihoa. ==Lähteet== == Aiheesta muualla == *Dietyleenitriamiinin käyttöturvallisuustiedote, Sigma Aldrich, viitattu 18.1.2015. Luokka:Amiinit
Nödinge-Nol

Nödinge-Nol on Alen kunnan keskustaajama Länsi-Ruotsissa, Länsi-Götanmaan läänissä lähellä Göteborgia. Taajamassa oli vuoden 2010 lopussa 9 822 asukasta. Götajoki virtaa taajaman länsipuolella. ==Väestönkehitys== ==Lähteet== ==Aiheesta muualla== * Alen kunnan kotisivut Luokka:Ruotsin kuntien keskustaajamat *
HMS Abercrombie (1915)

HMS Abercrombie oli Britannian kuninkaallisen laivaston Abercrombie-luokan monitori ensimmäisessä maailmansodassa. == Taustaa ja valmistus == Bethlehem Steelin Charles M. Schwab tarjosi 3. marraskuuta 1914 amiraliteetin ensimmäiselle merilordille Winston Churchillille neljä BL 14 tuuman 45 pituuskaliiperin Mk II -kaksoistykkitornia, jotka hampurilainen telakka A. G. Vulcan oli tilannut Kreikan laivaston BN Salamista varten. Torneja ei kuitenkaan voitu toimittaa brittien kauppasaarron vuoksi saksalaiselle telakalle. Kuninkaallinen laivasto suunnitteli torneja varten monitoriluokan, joka oli suunniteltu nimenomaan rannikkomaalien tulittamiseen.Gardiner 1985 s. 43 Alus tilattiin Belfastista Harland and Wolffilta, missä köli laskettiin 12. joulukuuta 1914 telakkanumerolla 472 nimettynä HMS Admiral Farragutiksi. Nimi oli kunnianosoitus Yhdysvaltain laivaston amiraali David Farragutille. Alus laskettiin vesille 15. huhtikuuta 1915 ja valmistui 29. toukokuuta. Yhdysvaltain ollessa edelleen puolueeton alus nimettiin uudelleen 31. toukokuuta palvelukseen otettaessa HMS M1:ksi ja edelleen 19. kesäkuuta HMS General Abercrombieksi. Lopulta 21. kesäkuuta aluksen nimeksi tuli HMS Abercrombie.Gardiner 1985 s. 44Lynch 2012 s. 165 == Palvelus == Abercombie lähti 24. kesäkuuta risteilijä HMS Theseuksen saattamana ja hinaamana Dardanelleille tukemaan Gallipolin taistelua. Ne saapuivat 12. heinäkuuta Kephaloon, jossa monitorista tehtiin tukevien joukkojen lippulaiva. Alus siirtyi tulittamaan turkkilaisten asemia. Alukseen tuli lukuisia osumia, mutta se ei vaurioitunut pahoin. Alus muodosti syyskuussa sisaralustensa kanssa erityislaivueen 1. viirikön. Cape Hellesin evakuoinnin jälkeen tammikuussa 1916 alus siirrettiin Imbrosiin, josta käsin se toisinaan tulitti turkkilaisten asemia. Toukokuussa alus oli Maltalla huollettavana, jonka jälkeen se palasi Imbrokseen. Alus osallistui lokakuussa Salonikan rintaman taisteluihin, joiden päätyttyä se tuki maajoukkoja useissa kohteissa Egeanmeren rannikolla ennen paluutaan Kephaloon alkuvuodesta 1917. Alus oli jälleen toukokuussa 1917 huollettavana Maltalla ja taas vuotta myöhemmin, jolloin sen tykit vaihdettiin. Näinä viimeisinä vuosina alus ei juurikaan osallistunut taistelutoimiin. HMS Endymionin upottanut sukellusvene oli lähellä upottaa myös Abercrombien elokuussa 1918. Aselevon astuttua voimaan alus purjehti Dardanellien läpi Mustallemerelle. Helmikuussa 1919 alus palasi Britteinsaarille. Se siirtyi huhtikuussa Imminghamiin odottamaan poistoa. Alus poistettiin palveluksesta toukokuussa samana vuonna ja riisuttiin aseista Portsmouthissa kesäkuussa 1920. Alus myytiin romutettavaksi toukokuussa 1921, mutta se säilyi edelleen reservissä. Alus myytiin uudelleen 25. kesäkuuta 1927 romutettavaksi Wardille Inverkeithingiin. == Lähteet == * * === Viitteet === Luokka:Kuninkaallisen laivaston Abercrombie-luokan monitorit Luokka:Harland and Wolffin valmistamat alukset Luokka:Yhdistyneen kuningaskunnan ensimmäisen maailmansodan monitorit
Kuusi, pukki & kuokkavieras

Kuusi, pukki & kuokkavieras () on vuonna 2004 ensi-iltansa saanut yhdysvaltalainen komediaelokuva, jonka on ohjannut Mike Mitchell. == Rooleissa == Luokka:Yhdysvaltalaiset romanttiset komediat Luokka:Vuoden 2004 yhdysvaltalaiset elokuvat Luokka:Jouluelokuvat Luokka:Mike Mitchellin ohjaamat elokuvat Luokka:DreamWorksin elokuvat
Väinö Hervo

Väinö Johannes Hervo (16. huhtikuuta 1894 Impilahti – 9. toukokuuta 1974) oli suomalainen taidemaalari ja taidegraafikko. Hänen teoksiaan oli ensimmäistä kertaa julkisesti esillä Helsingissä vuonna 1920, ja hänet sai saman vuoden perinteisessä dukaattikilpailussa ensimmäisen palkinnon. Hervon vanhemmat olivat rautasorvaaja Antti Henriksson ja Serafiina Laaksonen. Hervo opiskeli Taideteollisessa keskuskoulussa 1914–1916 ja Suomen Taideyhdistyksen piirustuskoulussa 1917–1921. Hervo käytti tuotannossaan monia eri tekniikoita, mutta aihemaailmaltaan suurin osa hänen grafiikan töistään koostuu henkilökuvista. Hervon töitä on runsaasti suomalaisten taidemuseoiden kokoelmissa. Hänen julkisia töitään ovat Tampereen Harjun rukoushuoneen ja Orimattilan Kuivannon kappelin alttaritaulut. Oman taiteellisen työnsä lisäksi Väinö Hervolla oli opetustyön kautta merkittävä vaikutus suomalaiseen taidegrafiikkaan. Hervo työskenteli Taideteollisessa keskuskoulussa opettajana yli kolmen vuosikymmenen ajan vuosina 1932–1964. Hervon puoliso oli Lyyli Hervo (s. Lehtoranta), joka oli niin ikään sekä taidemaalari että -graafikko. Taiteilija Erkki Hervo (1924–1994) oli pariskunnan lapsi. Vuonna 1920 saamansa dukaattipalkinnon lisäksi Hervo palkittiin muun muassa Valtion taidekilpailussa vuonna 1931 ja Pro Finlandia -mitalilla vuonna 1960. == Teoksia == * Pispalan kirkon alttaritaulu, Tampere 1939 Pispalan kirkko saanut alttaritaulun, Aamulehti, 07.07.1939, nro 178, s. 3, Kansalliskirjaston digitaaliset aineistot. Viitattu 06.07.2024 ==Lähteet== *Kuvataiteilijamatrikkeli *Väinö Hervo (1894–1974). Jyväskylän taidemuseo == Viitteet == Luokka:Suomalaiset taidegraafikot Luokka:Pro Finlandia -palkitut Luokka:Vuonna 1894 syntyneet Luokka:Vuonna 1974 kuolleet
Akitsugu Konno

Akitsugu Konno (, 1. syyskuuta 1944 Sapporo – 5. syyskuuta 2019) oli japanilainen mäkihyppääjä ja olympiamitalisti. Konno osallistui talviolympialaisiin Grenoblessa 1968 ja Sapporossa 1972. Grenoblessa hän oli suurmäessä 20:s ja normaalimäessä 24:s. Sapporossa hän saavutti hopeaa Japanin kolmoisvoittoon päättyneessä normaalimäen kilpailussa ja oli 12:s suurmäessä.Olympics at Sports-Reference.com Konno kuoli 75-vuotiaana 5. syyskuuta 2019.https://www.asahi.com/articles/ASM9956LXM99UTQP01S.html == Lähteet == * Akitsugu Konno Bio, Stats, and Results Olympics at Sports- Reference.com === Viitteet === == Aiheesta muualla == * Luokka:Japanilaiset mäkihyppääjät Luokka:Japanilaiset olympiamitalistit Luokka:Vuonna 1944 syntyneet Luokka:Vuonna 2019 kuolleet
Soutu kesäolympialaisissa 1952 – miesten perämiehellinen nelonen

Helsingin olympiakisojen soudun perämiehelliseen neloseen osallistui 17 venekuntaa. Kilpailut suoritettiin 20.–23. heinäkuuta Meilahden väliaikaisella soutustadionilla. ==Alkuerät== Jokaisesta erästä kaksi nopeinta välieriin, muut 1.keräilyeriin. 1.erä Sija Maa Aika 1 7.18,4 2 Neuvostoliitto 7.19,9 3 7.20,5 4 7.25,5 5 2.erä Sija Maa Aika 1 Yhdysvallat 7.17,9 2 7.17,9 3 7.33,9 4 Egypti 7.52,8 3.erä Sija Maa Aika 1 7.16,6 2 7.21,6 3 7.24,9 4 7.29,8 4.erä Sija Maa Aika 1 7.20,7 2 7.24,4 3 7.24,8 4 7.25,2 ==Ensimmäiset keräilyerät== Erien voittajat 2.keräilyeriin. Muiden kilpailu päättyy. 1.erä Sija Maa Aika 1 7.06,0 2 7.07,3 3 7.13,9 2.erä Sija Maa Aika 1 7.03,4 2 7.04,6 3 7.06,9 3.erä Sija Maa Aika 1 7.00,7 2 7.04,2 3 Egypti 7.21,0 ==Välierät== Kummankin erän voittaja loppukilpailuun, muut 2.keräilyeriin. 1.erä Sija Maa Aika 1 Yhdysvallat 7.07,6 2 7.11,2 3 7.12,6 4 7.14,6 2.erä Sija Maa Aika 1 6.58,5 2 6.59,2 3 7.04,1 4 Neuvostoliitto 7.11,6 ==Toiset keräilyerät== Erien voittajat loppukilpailuun. 1.erä Sija Maa Aika 1 7.03,5 2 Neuvostoliitto 7.05,1 3 7.09,4 2.erä Sija Maa Aika 1 7.02,3 2 7.06,0 3 7.14,8 3.erä Sija Maa Aika 1 7.02,3 2 7.06,6 3 7.08,6 ==Loppukilpailu== Sija Maa Miehistö Aika 1 Karel Mejta Jiří Havlis Jan Jindra Stanislav Lusk Miroslav Koranda 7.33,4 2 Enrico Bianchi Karl Weidmann Heinrich Scheller Emile Ess Walter Leiser 7.36,5 3 Yhdysvallat Carl Lovested Alvin Ulbrickson Richard Wahlstrom Matthew Leanderson Albert Rossi 7.37,0 4 Peter de Giles Paul Massey Roderick MacMillan Graham Fisk Laurence Guest 7.41,2 5 Kurt Grönholm Paul Stråhlman Birger Karlsson Karl-Erik Johansson Antero Tukiainen 7.43,8 ==Lähteet== * Tulokset puolaksi Luokka:Soutu kesäolympialaisissa 1952
Be My Wife (kappale)

Be My Wife on brittimuusikko David Bowien kappale ja single vuonna 1977 julkaistulta albumilta Low. Single ei saavuttanut listasijoitusta Britanniassa ja Yhdysvalloissa. Kappale oli Bowien vetoomus hänen vaimolleen Angie Bowielle pelastaa heidän vaikeuksiin ajautunut avioliittonsa. Bowie sanoi vuonna 1978, että sanoitus oli ”aidosti tuskainen”. Suhde päättyi lopulta eroon vuonna 1980. Bowie on sanonut kappaleessa olevan vaikutteita Syd Barrettilta, jonka hän on kertonut olleen merkittävä esikuva hänelle ja Marc Bolanille: ”Se, ettei hän laulanut amerikkalaisella aksentilla, oli todella tärkeää. ’Mahtavaa, rock’n’rollia voi tehdä brittienglannilla’.” Kappaleesta kuvattiin Stanley Dorfmanin ohjaama video, joka oli Bowien ensimmäinen varsinainen promovideo sitten vuoden 1973 ”Life on Mars?” -filmin. Videolla Bowie esiintyy yksin soittaen Fender Stratocaster -kitaraa. ==Kappaleet== A-puoli # B-puoli # * ==Lähteet== *Kappaleet, kestot ja tuottajat: David Bowie - Be My Wife (Song) ===Viitteet=== == Aiheesta muualla == *Kappaleen video David Bowien YouTube-kanavalla Luokka:David Bowien kappaleet Luokka:Vuoden 1977 kappaleet
VK (sosiaalinen verkosto)

VK (aiemmin VKontakte, , ) on sosiaalinen verkkosivusto. Sivusto on suosittu etenkin Itä-Euroopan maissa, ja on suosituin sosiaalinen sivusto Venäjällä ja Valko-Venäjällä. Alexander Semenov, Alexander Mantzaris, Alexander Nikolaev, Alexander Veremyev, Jari Veijalainen, Eduardo L. Pasiliao, Vladimir Boginski Exploring Social Media Network Landscape of Post-Soviet Space. in IEEE Access, vol. 7, pp. 411-426, 2019 Ukrainassa se oli suosituin vuoteen 2017 asti.https://ukraineworld.org/articles/infowars/chaos-and-hate-what-russian- social-network-vkontakte-says-about-ukrainian-election Vuonna 2006 Pavel Durovin ja hänen kahden ystävänsä perustama sivusto on kerännyt vuoden 2013 huhtikuuhun mennessä yli 200 miljoonaa käyttäjää. Sivusto on käännetty yli 60 eri kielelle mukaan lukien suomeksi. Internetsivujen käyntitilastoja ylläpitävän alexa.comin mukaan Vkontakte on eniten avattujen sivujen listassa sijalla 36. Kotipaikka on Pietari. == Sivuston ulkoasu == Vkontaktea voidaan pitää Facebookin kopiona, mutta myös hyvänä kilpailijana. Vkontakte muistuttaa paljon kilpailijaansa, mutta siinä on myös eroja ja lukuisia ominaisuuksia joita Facebookissa ei ole. == Sivuston ominaisuuksia == *Sivusto näyttää prosenteissa kuinka paljon olet kertonut itsestäsi. *Voi ilmoittaa useampia asuinpaikkoja, työpaikkoja, kouluja. *Henkilökohtaisia tietoja voi ilmoittaa aktiviteetit, harrastukset, musiikin, elokuvat, tv -ohjelmat, kirjat, pelit, sitaatit ja lisätietoa itsestään. *Voi ilmoittaa ase- tai siviilipalveluksen suorittamispaikkansa. *Voi liittää valokuvia, äänitteitä ja videoita *Voi liittyä ryhmiin, sopia tapaamisia, lähettää pikaviestejä ja normaaleja viestejä, kirjoittaa muistiinpanoja. == Kohuja == VK:n toimitusjohtaja Durov joutui eroamaan huhtikuussa 2014. Durov oli jättänyt erohakemuksensa, kun Venäjän federaation turvallisuuspalvelu FSB oli ryhtynyt painostamaan häntä ja yhtiön muita työntekijöitä luopumaan yhtiön ulkomaalaisten (ei-venäläisten) asiakkaiden henkilötietojen luottamuksellisuudesta. Toimitusjohtaja oli aiemmin kieltäytynyt, yhtiön tekemien kansainvälisten sopimusten, käyttäjäehtojen ja asiakasmaidensa lainsäädännön mukaisesti, antamasta Ukrainan puolesta VK:ssa kampanjoineiden käyttäjien henkilötietoja. Samoin hän oli kieltäytynyt sulkemasta venäläisen oppositioedustajan korruption vastaista sivustoa palvelussa.Talouselämä.fi FSB oli vaatinut muiden maiden käyttäjien henkilötietoja Krimin niemimaan Venäjään liittämisen ja Venäjän laajempien informaatiosotatoimien aikana keväällä 2014. Vuonna 2014 VK vallattiin Venäjän valtionjohdon läheisille tahoille ja Durovit vetäytyivät VK:sta. Durovit ovat sittemmin julkaisseet turvallisempana mobiilina viestintäkanavana markkinoimansa Telegramin. Toukokuussa 2017 Ukraina ilmoitti estävänsä pääsyn VK:hon ja muutamalle muulle venäläiselle verkkosivustolle. VK:lla on Ukrainassa 16 miljoonaa käyttäjää päivittäin ja se on maan toiseksi suosituin sivusto. == Lähteet == == Aiheesta muualla == *vk.com Luokka:Yhteisöpalvelut Luokka:Seulonnan keskeiset artikkelit Luokka:Venäläiset verkkosivustot
Kizljarin piiri

Kizljarin piiri (; avaariksi Гъизляр район, Gisljar raion) on kunnallinen itsehallintoalue Dagestanin tasavallassa Venäjällä. Vuonna 1929 perustetun piirin pinta-ala on 3047,4 neliökilometriä. Asukkaita on 66 000 henkeä (vuonna 2010). Kizljarin piiri sijaitsee Dagestanin pohjoisosassa Kaspianmeren alavalla ranta-alueella. Se rajoittuu pohjoisessa Tarumovkan ja etelässä Babajurtin piireihin sekä lännessä Tšetšeniaan. Etelärajalla virtaa Terekjoki. Piiriin kuuluu 22 maalaiskuntaa: Averjanovka, Aleksandrijskaja, Bolšaja Areševka, Bolšebredihinskoje, Bolšezadojevskoje, Brjansk, Jasnaja Poljana, Južnoje, Kardonovka, Kizljarski (keskuspaikka Jubileinoje), Kosjakino, Krainovka, Krasnoarmeiski (Imeni Ždanova), Malaja Areševka, Novaja Serebrjakovka, Novokohanovskoje, Novyi Birjuzjak, Oguzer, Tšernjajevka, Tsvetkovka, Tušilovka ja Vperjod. Hallinnollinen keskus on Kizljarin kaupunki, joka ei kuulu piirin yhteyteen, vaan muodostaa erillisen kaupunkipiirikunnan. Asutuskeskuksia on yhteensä 83. Vuoden 2002 väestönlaskennan mukaan 39,7 % piirin asukkaista on avaareja, 19 % venäläisiä, 16 % dargeja, 6,5 % nogaita, 3,7 % lezgejä, 3,6 % lakeja, 2,6 % azereja, 1,5 % kumykkeja, 1,5 % rutuleja ja 1,4 % tabasaraneja. Kaupunkiväestöä ei ole. Seudun pääelinkeino on maatalous, joka on erikoistunut viljan ja rehukasvien viljelyyn sekä maidon ja lihan tuotantoon. Teollisuus valmistaa säilykkeitä ja brandya. Piirissä toimii 10 lastentarhaa, 55 koulua sekä ammattikoulu. Kulttuurilaitoksia ovat kaksi taidekoulua, kulttuuri- ja vapaa-ajankeskus, kylien kerhotalot, kirjastolaitos ja kotiseutumuseo. Nähtävyyksiä ovat 100–200-luvun asuinpaikka Nekrasovkan kylän lähellä, 1500-luvun kasakkalinnoitus Aleksandrijskajan ja Krainovkan kylien välillä, kalankasvatusta varten luodut Arakumskije-järvet, Agrahanski- lahti sekä Kaspianmeren ranta Tušilovkan ja Staryi Terekin välillä. Kardonovkan kylässä on kuumia lähteitä. Paikallislehtinä ilmestyvät venäjänkieliset Kizljarskaja pravda, Delovoi Kizljar ja Stepnyje vesti. ==Lähteet== ==Aiheesta muualla== * Kizljarin piirin sivusto * Kizljarin piiri Dagestanin presidentin sivustolla * Kizljarin piiri Dagestanin hallituksen sivustolla Luokka:Dagestanin piirit
Marc Bartra

Marc Bartra Aregall (s. 15. tammikuuta 1991 Sant Jaume Dels Domenys, Tarragonan maakunta, Espanja) on espanjalainen jalkapalloilija, joka edustaa La Ligan Betisiä. Bartra on Barcelonan kasvatti. Hän liittyi seuran junioreihin vuonna 2002 pelattuaan sitä ennen yhden kauden paikallisvastustaja Espanyolissa. Käytyään läpi seuran juniori-ikäluokat hän siirtyi kauden 2009–2010 aikana B-joukkueeseen, jota hän oli kauden päätteeksi nostamassa Espanjan toiseksi korkeimmalle sarjatasolle Segunda Divisióniin. Edustusjoukkueessa ja korkeimmalla sarjatasolla Primera Divisiónissa hän debytoi 14. helmikuuta 2010 ottelussa Atléticoa vastaan. Bartra on pelannut myös Espanjan nuorisomaajoukkueissa sekä alueellisessa Katalonian maajoukkueessa. Hän oli mukana vuoden 2010 alle 19-vuotiaiden EM-kilpailuissa, jossa Espanja sijoittui hopealle. == Lähteet == == Aiheesta muualla == * Marc Bartran esittely Barcelonan sivustolla * Marc Bartran tilastot BDFutbol- sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1991 syntyneet Luokka:Elävät henkilöt
Bea (elokuva)

Bea () on vuonna 2004 ensi-iltansa saanut norjalainen draamaelokuva, jonka on ohjannut Petter Næss. == Juoni == 16-vuotias Bea on kaveripiirinsä ainoa, joka on yhä neitsyt. Hän on ihastunut koulun suosituimpaan poikaan Danieliin, joka tuntuu olevan kiinnostunut Beasta. Bean kaverit kuitenkin varoittavat häntä menettämästä neitsyyttään Danielille, sillä ensimmäinen kerta on lähes poikkeuksetta fiasko. Bean täytyy hankkia ensimmäisen seksikokemuksensa muualta. Lopulta Bean kaveri Mia keksii ongelmaan ratkaisuksi 19-vuotiaan Andersin. == Rooleissa == == Lähteet == Luokka:Norjalaiset elokuvat Luokka:Vuoden 2004 elokuvat Luokka:Draamaelokuvat
Ingrid Alexandra (Norjan prinsessa)

Ingrid Alexandra (s. 21. tammikuuta 2004 Oslo, Norja), Norjan prinsessa, on Norjan kruununprinssin Haakonin ja Mette-Maritin ensimmäinen lapsi. Hän on Norjan kruununperimysjärjestyksessä toisena isänsä jälkeen. Hänellä on velipuoli Marius ja nuorempi veli, prinssi Sverre Magnus (s. 2005). Noustessaan valtaistuimelle Ingrid Alexandrasta on tarkoitus tulla Norjan ensimmäinen naispuolinen hallitsija sitten Margareeta I:n, joka hallitsi Kalmarin unionia vuosina 1387–1412. == Syntymä ja kaste == Ingrid Alexandra syntyi Oslon yliopistollisessa sairaalassa vuonna 2004. Prinsessan ristiäiset järjestettiin 17. huhtikuuta kuninkaallisen palatsin kappelissa, jossa tapahtuman toimitti Oslon piispa, Gunnar Stålsett. Hänen kummeinaan toimivat Espanjan kuningas Felipe VI, Tanskan kruununprinssi Frederik, Ruotsin kruununprinsessa Victoria, hänen isoäitinsä Marit Tjessem ja hänen tätinsä Märtha Louise. == Koulutus ja kuninkaalliset velvollisuudet == Vuonna 2010 Ingrid Alexandra aloitti peruskoulun Jansløkkan ala-asteella, mutta vaihtoi koulua pariin otteeseen. Vuonna 2020 hän aloitti Elvebakkenin lukiossa Oslossa. Prinsessan konfirmaatio tapahtui 31. elokuuta 2019 palatsin kappelissa Oslon piispan Kari Veitebergin johtamana. Ingrid Alexandran ensimmäinen edustustehtävä oli vuonna 2009, jolloin hän yhdessä isänsä kanssa tapasi nuoria ympäristöaktivisteja maailman ympäristöpäivänä. Samassa yhteydessä kuninkaan linnan edustalla pidettiin aiheeseen liittyvä lasten paraati. Päivää ennen 18. syntymäpäiväänsä prinsessa kävi isänsä tavoin virallisesti tutustumassa Norjan suurkäräjiin, korkeimpaan oikeuteen ja pääministerin virastoon. Tammikuussa 2024 Ingrid Alexandra aloitti vuoden kestävän asepalveluksen. == Kunnianosoituksia == * Pyhän Olavin ritarikunta (Norja, 2022) * Harald V:n perheen ritarikunta (Norja, 2022) * Kuningashuoneen 100-vuotismitali (Norja, 2005) * Harald V:n vuosien 1991–2016 juhlamitali (Norja, 2016) * Elefanttiritarikunta (Tanska, 2022) == Galleria == Tiedosto:Royal Monogram of Princess Ingrid Alexandra of Norway.svg|Prinsessa Ingrid Alexandran monogrammi. Tiedosto:The Crown Prince and Princess Ingrid Alexandra of Norway.jpg|Ingrid Alexandra isänsä Haakonin sylissä vuonna 2007 == Lähteet == Luokka:Norjan prinsessat Luokka:Vuonna 2004 syntyneet Luokka:Elävät henkilöt
Panaman konsuli

Panaman konsuli on Juha ”Watt” Vainion säveltämä, sanoittama ja esittämä kappale vuodelta 1980. Kappale julkaistiin singlen ”Vain sorsa lentää pohjoiseen” b-puolella samana vuonna ja vuotta myöhemmin albumilla Albatrossi ja sorsa. Kappaleen on sovittanut Markku Johansson. Musiikkityyliltään ”Panaman konsuli” on samba.Legendan laulut s. 55 == Kappaleen tarina == Kappaleen sanoitukset viittaavat alkoholinkäytön aikaansaamaan arvostelukyvyn puutteeseen. Laulussa kerrotaan erilaisista alkoholin liiallisen käytön aikaansaamista harhanäyistä. Laulun kertojan näyt ovat hyvin mielikuvituksellisia:Henriksson s. 157 hän kertoo olleensa Panaman konsuli Piirto, liikennelentäjä Viima, fregatin kapteeni Jetson ja öljystä rikas Abdullah. Kappaleen tekstiä pidetään yhtenä Vainion parhaimmista. == Äänitys == ”Panaman konsuli” äänitettiin Helsingin Takomo-studioilla keväällä 1980. Sen äänitti Jukka Teittinen ja tuotti Jaakko Salo. Mukana olivat seuraavat muusikot: Legendan laulut s. 84 * Juha Vainio – laulu * Markku Johansson – kapellimestari, trumpetti * Maarit Hurmerinta, Marjo-Riitta Kervinen, Irina Milan – taustalaulu * Juhani Aaltonen – huilu * Nacke Johansson – sähköpiano * Heikki Laurila – kitara * Tapio Salo – basso * Tapani ”Nappi” Ikonen – rummut * Ilpo Kallio – lyömäsoittimet == Julkaisut == Delta julkaisi ”Panaman konsulin” singlen ”Vain sorsa lentää pohjoiseen” b-puolella vuonna 1980.Legendan laulut s. 110 Vuonna 1981 se julkaistiin Vainion albumilla Albatrossi ja sorsa.Legendan laulut s. 101 Lisäksi kappale on julkaistu Vainion kokoelmilla 20 suosikkia – Käyn ahon laitaa, Legendan laulut – Kaikki levytykset 1963–1990 ja Legendan laulut – 48 mestariteosta. Myöhemmin kappaleen on levyttänyt Vesa-Matti Loiri, jonka versio on hänen albumillaan Ystävän laulut. Vainio käytti kappaleen melodiaa myöhemmin Valintatalon kassissa -mainoskappaleessaan vuonna 1982. Se on eräs tunnetuimmista televisiomainoslauluista, ja sen tunnetuin lause on ”Valintatalon kassissa on talous vatupassissa”.Ikävalko 220 Vainion poika Ilkka Vainio sanoi lauseen kuultuaan: ”Kukaan muu ei noin älytöntä ois voinu keksii.”Henriksson s. 191 == Lähteet == === Kirjallisuuslähteet === * * * === Viitteet === == Aiheesta muualla == * Suomen äänitearkisto: Hakutulos kappaleelle Panaman konsuli Luokka:Vuoden 1980 kappaleet Luokka:Juha Vainion sanoittamat kappaleet Luokka:Juha Vainion säveltämät kappaleet Luokka:Juha Vainion kappaleet Luokka:Suomalaiset iskelmät
William Smith (merikapteeni)

William Smith (1790 Blyth, Englanti – 1847)Smith Island. SCAR Composite Antarctic Gazetteer. oli englantilainen merikapteeni, joka löysi Etelämantereen lähellä olevan saariston Eteläiset Shetlandsaaret. Smithin mukaan on nimetty Eteläisiin Shetlandsaariin kuuluvat Smithinsaari, Cape Smith ja Williams Point. SCAR Composite Antarctic Gazetteer == Lähteet == Luokka:Brittiläiset tutkimusmatkailijat Luokka:Merikapteenit Luokka:Vuonna 1790 syntyneet Luokka:Vuonna 1847 kuolleet
Olav Hagen

Olav Hagen (28. marraskuuta 1921 Vingrom – 21. elokuuta 2013 Vingrom) oli norjalainen hiihtäjä ja olympiamitalisti. Hän edusti seuratasolla Vingrom Idrettslagia. Hagen osallistui Sankt Moritzin olympialaisiin 1948, joissa hän oli yhdeksäs 18 kilometrin matkalla. Hän oli samoissa kisoissa myös maansa pronssia voittaneen viestijoukkueen ankkuri. == Lähteet == Luokka:Norjalaiset maastohiihtäjät Luokka:Norjalaiset olympiamitalistit Luokka:Vuonna 1921 syntyneet Luokka:Vuonna 2013 kuolleet
Felix Schoft

thumb|right|Felix Schoft Felix Schoft (s. 6. heinäkuuta 1990) on saksalainen mäkihyppääjä. Hän edustaa seuratasolla SC Partenkircheniä ja kilpailee Fischerin valmistamilla suksilla. Schoft on osallistunut mäkihypyn maailmancupin kilpailuihin vuodesta 2007 lähtien. Hänen paras maailmancupsijoituksensa on 17. sija Stadio del Trampolinolla Italian Pragelatossa järjestetyssä kilpailussa joulukuussa 2008. Junioreiden MM- kilpailuissa hän on saanut joukkuekilpailussa kultaa 2008 sekä hopeaa 2009 ja 2010. == Lähteet == Luokka:Saksalaiset mäkihyppääjät Luokka:Vuonna 1990 syntyneet Luokka:Elävät henkilöt
555 (suuntanumero)

555 on kuvitteellisten puhelinnumeroiden alkuosa (puhelinkeskuksen numero), jota on käytetty hyvin laajasti useissa yhdysvaltalaisissa elokuvissa ja televisiosarjoissa. Puhelinyhtiöt ryhtyivät suosittelemaan 1960-luvulla televisio- ja elokuvaväelle, että ne käyttäisivät kuvitteellisia 555-alkuisia puhelinnumeroita kohtauksissa, joissa näyttelijä valitsee numeroa. Yksi ensimmäisistä elokuvista jossa sitä käytettiin, oli tieteiselokuva Pakokauhua vuonna nolla (1962), jossa valitaan numero 555-2106. Yksi suosituimmista numeroista on 555-2368, joka on ollut ainakin kymmenessä elokuvassa tai TV- sarjan jaksossa. Kaikki 555-alkuiset numerot Yhdysvalloissa eivät kuitenkaan ole kuvitteellisia, esimerkiksi 1 (Yhdysvallat)-XXX-555-1212 ohjautuu "XXX"-alueen numerotiedusteluun. Luokka:Puhelinnumerot Luokka:Kuvitteellinen Luokka:Yhdysvaltain elokuva
Oslon pörssi

Oslon pörssi () on Oslossa sijaitseva pörssi, joka tarjoaa Norjan tärkeimpänä kauppapaikkana norjalaisten yritysten osakkeita. Helmikuussa 2019 Nasdaq ja Euronext tekivät ostotarjouksen Oslon pörssistä. Saman vuoden kesäkuussa Euronext osti Oslon pörssin. == Historia == Oslon pörssi aloitti vuonna 1819 nimellä Christianian pörssi. Alkuun pörssissä ei ollut organisoitua listausta tai osakevaihtoa. Pörssi tarjosi tapaamispaikan investoijille, jossa huutokaupata laivoja, osuuksia laivoista, raaka-aineita sekä ulkomaanvaluuttaa. Uusi pörssitalo valmistui vuonna 1829. Rakennus toimi myös Christianian kaupunginvaltuuston kokoontumispaikkana vuoteen 1880 saakka. Kaupankäynti osakkeilla ja joukkovelkakirjoja alkoi 1. maaliskuuta 1881. Pörssirakennusta laajennettiin vuosina 1901–1911. Rakennuksen merkitys kansallisena monumenttina tunnustettiin ja se tuli suojelun piiriin 1927. === Sähköistys === Vuonna 1988 pörssi esitteli sähköisen kaupankäynnin tukisysteemin ja korvasi vanhan huutokauppamallin koko päivän kestävällä jatkuvalla listattujen osuuksien kaupankäynnillä. Kaupankäynti tuli täysin sähköiseksi vuonna 1999. === Myynti === Pörssi myytiin vuonna 2001 Oslo Børs VPS Holding ASA:lle. == Oslon pörssin OSEBX- ja OBX-osakeindeksit== Oslon pörssin osakkeiden kehitystä kuvaava pääindeksi on noin 50–60 keskeisen osakkeen yhdessä muodostama OSEBX (Oslo Børs Benchmark Index; Oslo Børs Hovedindeks). Indeksi esiteltiin vuonna 2001. Indeksissä mukana olevien yhtiöiden lista päivitetään vuosittain kahdesti, toukokuussa ja marraskuussa. Toinen keskeisistä Oslon pörssin indekseistä on vuonna 1986 käyttöön otettu OBX-indeksi. Tämä käsittää 25 Oslo Børsin eniten vaihdettua osaketta. Indeksiin kuuluvat osakkeet määritetään kahdesti vuodessa edeltävän kuuden kuukauden kaupankäynnin pohjalta. Enimmäisosuutta rajoitetaan kuitenkin UCITS III -säädösten mukaisesti ja ETA-alueen ulkopuolisten yritysten osakkeiden osuus voi OBX-indeksissä olla enintään 10 prosenttia. Muutokset astuvat voimaan kesäkuussa ja joulukuussa. == Katso myös == * Luettelo Oslon pörssissä noteeratuista yhtiöistä ==Lähteet== }} *
Niko Kivelä

Niko Tuomas Kivelä (s. 23. heinäkuuta 1979 Seinäjoki) on suomalainen stand up -koomikko. Kivelä varttui Kasperin kaupunginosassa Seinäjoella. Esiintymisen Kivelä aloitti 11-vuotiaana seinäjokelaisyhtye Dollarihymyssä. Stand up -koomikkona hän on toiminut vuodesta 2001 lähtien ja ääninäyttelijänä vuodesta 2008 lähtien. Vuosina 2005–2006 hän toimi juontajana Kiss FM -radiokanavalla. The Voicen juontajana hän toimi vuosina 2006–2007 sekä kanavan aamushow- tuottajana vuosina 2007–2008. Kivelä toimi myös samaisen radiokanavan aamuohjelman, Heräämön, juontajana lokakuusta 2011 lokakuuhun 2012 saakka. Hän juonsi vuoden 2014 Emma-gaalan. ==Yksityiselämä== Kivelä asuu Helsingissä. Hän oli kihloissa radiojuontaja Anni Hautalan kanssa vuosina 2018–2019. Kivelällä on poika 17 vuotta kestäneestä suhteestaan, joka päättyi avioeroon keväällä 2014. == Lähteet == Luokka:Suomalaiset stand up -koomikot Luokka:Vuonna 1979 syntyneet Luokka:Elävät henkilöt
Sattuma korjaa satoa

__NOTOC__ Sattuma korjaa satoa (Random Harvest) on Mervyn LeRoyn ohjaama yhdysvaltalainen elokuva vuodelta 1942. Sattuma korjaa satoa oli Oscar- ehdokkaana seitsemässä eri kategoriassa, mutta jäi ilman palkintoja. == Juoni == Elokuvan päähenkilönä on lontoolaisessa parantolassa toipuva ”John Smith” (Ronald Colman), joka sotapsykoosin seurauksena on menettänyt muistinsa. John poistuu sairaalasta ja tutustuu Paulaan (Greer Garson), johon hän rakastuu ja pari päätyy naimisiin. Kolme vuotta myöhemmin John joutuu auton yliajamaksi, ja iskun seurauksena hän muistaa oikean henkilöllisyytensä Charles Rainierina, mutta samalla hän on unohtanut kaiken välillä tapahtuneen, mukaan lukien avioliittonsa. Paula ei kerro avioliitosta Charlesille, koska psykiatrin (Philip Dorn) mukaan se saattaisi järkyttää häntä. Sen sijaan hän hankkii itselleen työpaikan Charlesin sihteerinä tämän perheyrityksessä. == Näyttelijät == == Lähteet == == Aiheesta muualla == Luokka:Vuoden 1942 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Mervyn LeRoyn ohjaamat elokuvat Luokka:Romanttiset elokuvat Luokka:Metro-Goldwyn-Mayerin elokuvat
Dawandeh

Dawandeh tai Davandeh () on iranilainen elokuva vuodelta 1985. Se kertoo nuoresta pojasta, Amirosta (Majid Niroumand), joka asuu yksin Persianlahden rannalla. Hän elää tekemällä satunnaisia töitä, keräämällä kaatopaikalta roskia ja rannalta tyhjiä pulloja, joita ohikulkevat ristelyalukset jättävät jälkeensä. Amiro on kiinnostunut lentokentän lentokoneista, ja koristelee huoneensa aikakausilehdistä saamillaan lentokoneiden kuvilla. Häntä kiinnostaa myös mihin tankkerit kulkevat, ja tekee koulussa parhaansa saadakseen selville sen. Elokuvan nimi tulee Amiron ja hänen ystäviensä kilpailusta jossa he yrittävät juosta asemalta lähtevän junan perässä ja koskettaa sitä. Elokuvaa on verrattu François Truffaut’n elokuvaan 400 kepposta. Plot synopsis. Viitattu 29.12.2010. == Näyttelijät == Lähde: == Lähteet == Luokka:Vuoden 1985 elokuvat Luokka:Iranilaiset draamaelokuvat
Chelsea Girls

Chelsea Girls on Andy Warholin ohjaama elokuva vuodelta 1966. Se oli ensimmäisiä 1960-luvun underground-elokuvia joka sai myös suuren yleisön suosiota.Chelsea Girls All Movie == Lähteet == == Aiheesta muualla == * Luokka:Vuoden 1966 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:New Yorkissa tapahtuvat elokuvat
Hasse Börjes

Hasse Börjes (s. 25. tammikuuta 1948 Rättvik) on ruotsalainen entinen pikaluistelija ja olympiamitalisti. Hän edusti seuratasolla IFK Rättvikiä. Börjes paransi 500 metrin luistelun maailmanennätystä kolmesti vuonna 1970, viimeisimpänä 8. maaliskuuta ajan 38,46 sekuntia, joka kesti maailmanennätyksenä yli vuoden, kunnes Erhard Keller rikkoi sen maaliskuussa 1971. Börjes sai samalla matkalla hopeaa Sapporon olympialaisissa 1972. Hän sivusi 500 metrin maailmanennätystä vielä samana vuonna luisteltuaan matkan ajassa 38,0. == Ennätykset == Lähde: Sports-Reference * 500 m: 38,0 s (1972) * 1 000 m: 1.19,87 (1974) * 1 500 m: 2.12,4 (1971) == Lähteet == Luokka:Ruotsalaiset pikaluistelijat Luokka:Ruotsalaiset olympiamitalistit Luokka:Vuonna 1948 syntyneet Luokka:Elävät henkilöt
Tietyllä tavalla

Tietyllä tavalla on kuubalainen elokuva vuodelta 1974. Se kertoo Mirafloresista, 1960-luvulla rakennetusta asuma-alueesta ja siihen liittyvästä koulutusohjelmasta. Elokuva yhdistelee fiktiota ja dokumenttia.De cierta manera Film Reference == Lähteet == Luokka:Vuoden 1974 elokuvat Luokka:Kuubalaiset elokuvat Luokka:Draamaelokuvat Luokka:Mustavalkoelokuvat Luokka:Elokuvat köyhyydestä
Sankaritekojen mies

Sankaritekojen mies (The Pride of the Yankees) on Sam Woodin ohjaama yhdysvaltalainen elokuva vuodelta 1942. Elokuva perustuu ALS-tautiin sairastuneen baseballpelaaja Lou Gehrigin elämään. Gehrigin roolin elokuvassa näyttelee Gary Cooper. Sankaritekojen mies oli Oscar-ehdokkaana yhdessätoista eri sarjassa ja sai palkinnon parhaasta leikkauksesta. The New York Timesin kriitikot valitsivat Sankaritekojen miehen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Arviot == Matti Rämö kirjoittaa arviossaan, että elokuva on oman aikansa fanimuotokuva, jossa itse urheilu jää sankaripalvonnan varjoon. Woodin ohjauksessa Cooperista tulee aikuista lasta muistuttava myötäilijä. Hahmoa kuvataan sinnikkyyden perikuvana ja täydellisenä ihmisenä. Vasta uran lopulla hahmossa alkaa näkyä inhimillisiä piirteitä.Rämö, Matti: Sankaritekojen mies. Viikon tv-elokuvia, Tv-maailma 23/2014, s. 10. == Lähteet == Luokka:Vuoden 1942 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset elämäkertaelokuvat Luokka:Baseballelokuvat Luokka:1930-luvulle sijoittuvat elokuvat Luokka:New Yorkissa tapahtuvat elokuvat Luokka:Sam Woodin ohjaamat elokuvat
Bryssel-Halle-Vilvoorde

Bryssel-Halle-Vilvoorde (BHV) on hallinto- ja äänestysalue Belgiassa. BHV poikkeaa muista vastaavista alueista siten, että se ei noudata kielirajoja. Halle ja Vilvoorde ovat hollanninkielisiä, ja Bryssel on kaksikielinen alue. Hollanninkieliset flaamit haluavat erottaa Hallen ja Vilvoorden BHV:stä, ja ranskankieliset vallonit taas vastustavat erottamista. ==Kunnat== ===Halle- Vilvoordem kunnat=== * Affligem * Asse * Beersel * Bever * Dilbeek * Drogenbos * Galmaarden * Gooik * Grimbergen * Halle * Herne * Hoeilaart * Kampenhout * Kapelle-op-den-Bos * Kraainem * Lennik * Liedekerke * Linkebeek * Londerzeel * Machelen * Meise * Merchtem * Opwijk * Overijse * Pepingen * Roosdaal * Sint- Genesius-Rode * Sint-Pieters-Leeuw * Steenokkerzeel * Ternat * Vilvoorde * Wemmel * Wezembeek-Oppem * Zaventem * Zemst ===Brysselin kunnat=== * Anderlecht * Bruxelles-ville/Brussel-stad * Ixelles / Elsene * Etterbeek * Evere * Ganshoren * Jette * Koekelberg * Auderghem / Oudergem * Schaerbeek / Schaarbeek * Berchem-Sainte-Agathe / Sint-Agatha-Berchem * Saint-Gilles / Sint-Gillis * Molenbeek-Saint-Jean / Sint-Jans-Molenbeek * Saint-Josse-ten- Noode / Sint-Joost-ten-Node * Woluwe-Saint-Lambert / Sint-Lambrechts-Woluwe * Woluwe-Saint-Pierre / Sint-Pieters-Woluwe * Uccle / Ukkel * Forest / Vorst * Watermael-Boitsfort / Watermaal-Bosvoorde Lähde: == Lähteet == *Aamulehti, s. A02. 27.12.2010. === Viitteet === Luokka:Bryssel Luokka:Belgian politiikka